title: Komisijas Īstenošanas regula (ES) 2016/225 (2016. gada 17. februāris), ar ko nosaka maksimālo produkcijas apjomu katrai dalībvalstij un periodu, kādā pieteikumi par ārkārtas atbalstu noteiktu sieru privātai uzglabāšanai iesniedzami attiecībā uz daudzumiem, kas palikuši neizmantoti no Deleģētajā regulā (ES) 2015/1852 noteiktajiem daudzumiem

text:
               18.2.2016

               LV

               Eiropas Savienības Oficiālais Vēstnesis

               L 41/10

         KOMISIJAS ĪSTENOŠANAS REGULA (ES) 2016/225
   (2016. gada 17. februāris),
   ar ko nosaka maksimālo produkcijas apjomu katrai dalībvalstij un periodu, kādā pieteikumi par ārkārtas atbalstu noteiktu sieru privātai uzglabāšanai iesniedzami attiecībā uz daudzumiem, kas palikuši neizmantoti no Deleģētajā regulā (ES) 2015/1852 noteiktajiem daudzumiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2015. gada 15. oktobra Deleģēto regulu (ES) 2015/1852, ar ko atver pagaidu ārkārtas atbalsta shēmu noteiktu sieru privātai uzglabāšanai un iepriekš nosaka atbalsta summu (2), un jo īpaši tās 15. pantu,
   tā kā:

               (1)

               Ar Deleģēto regulu (ES) 2015/1852 tika atvērta pagaidu ārkārtas atbalsta shēma noteiktu sieru privātai uzglabāšanai un tika iepriekš noteikta atbalsta summa.

               (2)

               Regulas (ES) 2015/1852 4. panta 3. punktā noteikts, ka atbalsta pieteikumu iesniegšanas termiņš ir 2016. gada 15. janvāris.

               (3)

               Īrija, Francija, Itālija, Lietuva, Nīderlande, Somija, Zviedrija un Apvienotā Karaliste paziņoja Komisijai par vēlmi turpināt izmantot privātās uzglabāšanas atbalsta shēmu.

               (4)

               Pēc 2016. gada 15. janvāra vēl neizmantotas bija 68 123 tonnas. Tādēļ ir lietderīgi šo daudzumu darīt pieejamu tām dalībvalstīm, kuras paziņojušas par vēlmi turpināt izmantot privātās uzglabāšanas atbalsta shēmu, un to sadalīt dalībvalstīm atkarībā no daudzumiem, par kuriem tās līdz 2016. gada 15. janvārim ir iesniegušas pieteikumus.

               (5)

               Būtu jānosaka jauns atbalsta pieteikumu iesniegšanas periods.

               (6)

               Noteikumi, kas Deleģētajā regulā (ES) 2015/1852 izklāstīti attiecībā uz noteiktu sieru privātai uzglabāšanai paredzētās atbalsta shēmas īstenošanu, būtu jāpiemēro mutatis mutandis, lai īstenotu šajā regulā noteikto shēmu,

         IR PIEŅĒMUSI ŠO REGULU.
   1. pants
   Priekšmets
   Katrai dalībvalstij maksimālais produkcijas apjoms, uz ko attiecas pagaidu ārkārtas atbalsta shēma atlikušo neizmantoto siera daudzumu privātai uzglabāšanai, kā paredzēts Deleģētajā regulā (ES) 2015/1852, ir noteikts šīs regulas pielikumā.
   Noteikumus, kas Deleģētajā regulā (ES) 2015/1852 izklāstīti attiecībā uz shēmas īstenošanu, piemēro mutatis mutandis šīs regulas pielikumā noteiktajiem daudzumiem.
   2. pants
   Atbalsta pieteikumi
   Atbalsta pieteikumus var iesniegt no šīs regulas spēkā stāšanās dienas. Pieteikumu iesniegšanas termiņš ir 2016. gada 30. septembris.
   3. pants
   Stāšanās spēkā
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 17. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  OV L 271, 16.10.2015., 15. lpp.

      PIELIKUMS

                  Dalībvalsts

                  Maksimālais daudzums
                  (tonnās)

                  Īrija

                  4 127

                  Francija

                  6 340

                  Itālija

                  27 025

                  Lietuva

                  2 616

                  Nīderlande

                  16 526

                  Somija

                  694

                  Zviedrija

                  2 126

                  Apvienotā Karaliste

                  8 669

                  Kopā

                  68 123


title: Komisijas Īstenošanas regula (ES) Nr. 224/2013 ( 2013. gada 6. marts ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Kitkan viisas (ACVN))

text:
               15.3.2013

               LV

               Eiropas Savienības Oficiālais Vēstnesis

               L 72/5

         KOMISIJAS ĪSTENOŠANAS REGULA (ES) Nr. 224/2013
   (2013. gada 6. marts)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Kitkan viisas (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Regula (ES) Nr. 1151/2012 ir stājusies spēkā 2013. gada 3. janvārī. Ar minēto regulu tika atcelta un aizstāta Padomes 2006. gada 20. marta Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2).

               (2)

               Saskaņā ar Regulas (EK) Nr. 510/2006 6. panta 2. punktu Somijas iesniegtais pieteikums reģistrēt nosaukumu Kitkan viisas ir publicēts Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (EK) Nr. 510/2006 7. pantu, tāpēc šis nosaukums būtu jāreģistrē,

         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 6. martā

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 343, 14.12.2012., 1. lpp.

      (2)  OV L 93, 31.3.2006., 12. lpp.

      (3)  OV C 136, 11.5.2012., 13. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.7. grupa.   Svaigas zivis, gliemji un vēžveidīgie un to izstrādājumi

      SOMIJA

         Kitkan viisas (ACVN)